text: Elever har overtaget efterskole
  17 december 2012 kl. 14.23
  Eleverne overtog kl. 12 i dag Askov Efterskole. Alle lærere var forsvundet og eleverne fik bare en pose penge og skulle klare sig selv. De ved ikke, hvor længe forsøget varer.
  Mandagen begyndte med et foredrag af Rasmus Schiellerup om at tage ansvar for sit eget liv og træffe de rigtig valg.
  Da foredraget var slut, var alle lærere væk. Eleverne så et slideshow, som bekendtgjorde, at de nu har kontrollen over skolen.
  Eleverne fik en pose penge - og de skal nu selv sørge for at få hverdagen til at fungere. De ved ikke, hvor længe forsøget varer.
  Midt på eftermiddagen tog en gruppe elever ansvar for at få måltiderne til at fungere. Og der skal indkaldes til fællesmøde.
  Det er første gang Askov Efterskole laver den form for undervisning, som handler om demokrati, ansvar og fællesskab.
  Og bare rolig: Det hele er ikke overladt til eleverne. Lærerne opholder sig på skolen, men snakker ikke med eleverne om projektet...
  